**LĒMUMS**

Liepājā

|  |  |
| --- | --- |
| 2024. gada 14. novembrī | Nr.426/11  (prot. Nr.11, 6.§) |

Par tehniskās dokumentācijas izstrādi

projektam “Pilsētas mobilitātes punkta

izveide Ziemeļu priekšpilsētā”

Pamatojoties uz Pašvaldību likuma 4. panta pirmās daļas 2. un 22. punktu, Liepājas valstspilsētas un Dienvidkurzemes novada attīstības programmas 2022.-2027. gadam pielikuma “Liepājas valstspilsētas Rīcības un investīciju plāns 2022.-2027. gadam” darbību 4.2.16. “Atbalsts attīstības projektu sagatavošanās posmam”, izskatot Liepājas valstspilsētas pašvaldības domes pastāvīgās Attīstības komitejas 2024. gada 7. novembra lēmumu (sēdes protokols Nr.11) un pastāvīgās Finanšu komitejas 2024. gada 7. novembra lēmumu (sēdes protokols Nr.11), Liepājas valstspilsētas pašvaldības dome **nolemj:**

1. Atbalstīt tehniskās dokumentācijas izstrādi pilsētas mobilitātes punkta izveidei pie Liepājas dzelzceļa stacijas gājēju tilta Ziemeļu priekšpilsētas pusē.

2. Liepājas Centrālās administrācijas Finanšu pārvaldei plānot tehniskās dokumentācijas izstrādei nepieciešamo finansējumu Liepājas valstspilsētas pašvaldības budžetā.

3. Uzdot Liepājas Centrālās administrācijas Attīstības pārvaldei un Liepājas Komunālajai pārvaldei koordinēt tehniskās dokumentācijas izstrādes procesu.

4. Liepājas valstspilsētas pašvaldības izpilddirektoram kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Attīstības pārvaldei, pašvaldības aģentūrai “Liepājas Sabiedriskais transports”, Liepājas Nekustamā īpašuma pārvaldei, Liepājas būvvaldei, Izpilddirektora birojam, Juridiskajai daļai, Finanšu pārvaldei, Liepājas Komunālajai pārvaldei, Liepājas valstspilsētas pašvaldības domes priekšsēdētājam | |